projecte-aina/catalan_government_crawling huggingface dataset:
Atès que a la comarca hi ha en actiu altres dues iniciatives com són la Carta del Paisatge i la candidatura UNESCO per declarar el Priorat Patrimoni de la Humanitat, i que el Pla d'accions de la candidatura UNESCO, en l'àmbit del desenvolupament turístic, assumeix la CETS, l'octubre de 2017 es va constituir la Comissió del Paisatge i la Sostenibilitat de Priorat-Montsant-Siurana, un òrgan impulsat pel Consell Comarcal del Priorat i que té com a objectiu la millora de la coordinació i el control de les polítiques en matèria de territori, paisatge i sostenibilitat de la comarca del Priorat.
En paral·lel, una de les accions integrades en el Pla d'accions de la CETS és la constitució de la Taula de Turisme Sostenible del Priorat, que deriva de l'originari grup de treball de la CETS que es va constituir per presentar la candidatura.
A finals de 2017 conflueix en el sorgiment de dos organismes que deriven de la CETS però que s'actualitzen, renoven i passen a integrar-se al si de la Comissió del Paisatge i la Sostenibilitat de Priorat-Montsant-Siurana:
Principals funcions de la Taula de Turisme Sostenible del Priorat:
Actualment, a la comarca del Priorat, el turisme esdevé un veritable motor econòmic que complementa les economies locals.
Al 2014, el Parc Natural de Montsant va decidir liderar el procés d'adhesió del Parc i la comarca a la Carta europea de turisme sostenible en considerar que aquesta acreditació era una oportunitat per vehicular totes aquelles veus i iniciatives que demanen d'estructurar un model turístic propi que tingui en compte les singularitats, permeti una projecció de futur que s'avingui amb el respecte envers la natura, el patrimoni i la cultura, i n'estableixi, si cal, els límits o les condicions.
Aquesta iniciativa, que s'assumeix plenament com a comarca, se suma a les dues que actualment s'estan desenvolupant al Priorat.
D'una banda, la Carta del paisatge del Priorat i, de l'altra, la candidatura de la UNESCO per declarar com a Patrimoni de la Humanitat el paisatge cultural agrícola del Priorat.
A partir del desembre de 2017 la Carta europea de turisme sostenibles del Priorat opera, a l'igual que les anteriors iniciatives, en el marc de la Comissió del Paisatge i la Sostenibilitat de Montsant-Priorat-Siurana.
A la zona estrictament protegida de les illes Medes està prohibit qualsevol tipus d'extracció de recursos naturals, per tal d'assolir un dels objectius de la protecció, que és la recuperació de la flora i fauna, així com dels estocs pesquers de les illes.
Pel que fa a la zona protegida que hi ha al voltant de l'estrictament protegida, es permet la pesca exclusivament als pescadors artesanals censats a l'Estartit.
Un parc ha de gaudir d'unes infraestructures i un entorn adaptats al visitant i a la gent del territori.
És per aquesta raó que la Generalitat de Catalunya destina un gran esforç a la creació, el manteniment i la millora d'una xarxa d'equipaments i infraestructures en cada un dels espais naturals de protecció especial (ENPE).
Els espais naturals de protecció especial disposen de brigades encarregades del manteniment de les infraestructures i de la millora i la recuperació de l'entorn natural de l'espai.
El Parc Natural de la Serra de Montsant actualment disposa d'una brigada de manteniment formada per 4 treballadors, a través de l'empresa pública Forestal Catalana, SA.
Les principals tasques que aquest servei porta a terme són:
Dansa, creació i natura a la Serra de Montsant
La natura és un sistema viu i creador en moviment constant.
Us convidem a experimentar un procés creatiu a través del llenguatge de la dansa en connexió amb el batec latent, subtil i silvestre, de l'entorn natural de la Serra de Montsant.
El primer i segona laboratori d'experimentació sensorial i improvisació en dansa, a través de tècniques corporals com el moviment fluid i la dansa improvisació l'impartirà Ivelice Brown (Catalunya/Veneçuela).
Estan previstos dos tallers al mes d'octubre i dos més al mes de novembre, i es desenvoluparan en diumenge de 15 a 19 hores:
Lab1_ Terra i Ossos / Aire i Respiració (18 d'octubre)
Lab2_ Aire i Respiració / Aigua i Fluids (25 d'octubre)
Lab3_Aigua i Fluids / Fauna i Muscles (8 de novembre)
Lab4_ Fauna i Muscles/ Terra i Ossos (29 de novembre)
Les sessions comptaran amb el suport de la imatge registrada en format vídeo per tal d'elaborar una producció de vídeo-dansa que serà projectada al final del procés creatiu del les participants del laboratori.
Experiències temàtiques úniques per descobrir la vida i el valor de l'arquitectura tradicional als Ports.
El mas de Burot, ubicat al terme d'Horta de Sant Joan, en un paisatge privilegiat a la falda de les Roques de Benet, és considerat un exemple únic de bones pràctiques en la restauració del patrimoni arquitectònic rural.
La seva rehabilitació, promoguda per l'Ajuntament d'Horta de Sant Joan, forma part de l'estudi de caracterització i posada en valor de l'arquitectura tradicional, liderat pel Parc Natural dels Ports.
Diverses empreses turístiques del territori, que han rebut una formació específica sobre el projecte Mas de Burot, han estat acreditades per oferir rutes guiades a l'interior del mas i al seu entorn natural.
Al web del projecte del Mas de Burot, podeu descarregar el PDF de les activitats programades per a 2019 i 2020.
També està disponible en paper als centres de visitants i punts d'informació del Parc.
Consulteu el programa i contacteu amb les empreses per saber la disponibilitat per a altres dates.
Consulteu preus de cada activitat
Visita guiada a Mas Roger, amb la museòloga Montserrat Caballero
Itinerari matinal que recorre el camí de Mas Roger des de la carretera de la Vilella Baixa a Cabacés fins al mas, que inclou un desviament per anar a visitar el pont de Cavaloca.
La sortida és a càrrec de la museòloga Montserrat Caballero, dels Serveis Territorials del Departament de Cultura de la Generalitat de Catalunya.
Al llarg del recorregut es comenta tot el que es pot observar des del punt de vista del paisatge, l'arquitectura popular, la fauna i flora, i la petjada que en el medi ha deixat l'activitat humana en aquesta zona de Montsant.
Benvolguda gent del Parc, m'alegra veure la nova web, em sembla molt encertada en la part d'itineraris, he vist que malgrat la sequera d'enguany ja hi torna a haver aigua a Vilaüt, a veure si tornem a aquelles postes de sol amb un estany ple de vida!
Ens veurem pel Festival de les Aus, aquest any també m'apuntaré al concurs de fotos, esperem que abans ens plogui.
A la nova web no hi podríeu posar un noticiari naturalístic del que es veu al Fluvià i Sant Pere?
Ep, les caixes niu són enmig de dos rius?
Ferran Palau, de caps de setmana i estiu a Sant Pere
Carme Rosell, Ferran Navàs i Ricard Casanovas
L'expansió de les poblacions de senglar no dóna treva als gestors de la fauna.
A Catalunya, com a moltes altres regions d'Europa, s'ha produït un important creixement de les poblacions d'aquest ungulat, que colonitza tot tipus d'ambients, arribant a assolir densitats molt elevades i generant notables conflictes socials i econòmics.
Seguiment de les poblacions de senglar (Sus scrofa) a Catalunya.
Sant Celoni: Minuartia, estudis ambientals i Departament de Medi Ambient - Generalitat de Catalunya
Es tracta de la quarta temporada que s'aplica el Programa de seguiment de les poblacions de senglar al Cadí, en el que hi han participat 6 colles de caçadors.
Aquest sistema s'aplica a 11 espais de diferents zones de Catalunya.
Seguiment de les poblacions de senglar (Sus scrofa) a Catalunya.
Sant Celoni: Minuartia, estudis ambientals i Departament de Medi Ambient - Generalitat de Catalunya
Es tracta de la segona temporada que s'aplica el Programa de seguiment de les poblacions de senglar al Cadí, en el que hi han participat 5 colles de caçadors.
Aquest sistema s'aplica a 10 espais de diferents zones de Catalunya.
6a Campanya de tardor d'anellament científic d'ocells de la Seu d'Urgell
La Seu d'Urgell: Parc Natural del Cadí-Moixeró i Ajuntament de la Seu d'Urgell
Les campanyes de tardor d'anellament científic d'ocells de la Seu d'Urgell s'inciaren l'any 1998, i es realitzen entre l'1 i el 31 d'octubre de cada any.
Durant la 6a campanya, en 21 dies, s'han anellat 408 ocells de 34 espècies.
Les dades que es prenen als ocells són: l'espècie, el sexe, l'edat, l'ala, la 3a primària, el pes, el contingut de greix (segons l'escala Kaiser de 8 punts), el múscul pectoral (escala del 0 al 3), la placa incubatriu (escala del 0 al 5), la xarxa on cauen i l'estat amb què s'alliberen.
Aprofitant les campanyes de tardor d'anellament es fan activitats de difusió, com una jornada de portes obertes, el Dia mundial dels ocells, i les visites d'escolars.
Amb la finalitat de divulgar, assistir i facilitar l'accés electrònic de l'emprenedoria i l'empresariat als tràmits i serveis de la Generalitat relacionats amb l'activitat econòmica, i sens perjudici de la integritat de l'Oficina Virtual de Tràmits, s'ha d'oferir tota la informació i la tramitació electrònica de la Generalitat relacionada amb aquest àmbit agrupada en un portal temàtic.
L'òrgan responsable del projecte de la Finestra Única Empresarial impulsa i coordina els continguts d'aquest portal, i ha d'informar prèviament de l'adequació dels tràmits electrònics que s'hi han de publicar.
El portal Canal Empresa ha de ser accessible des de la Seu electrònica, sens perjudici de disposar d'un accés electrònic directe, si escau.
Article 16 Portal electrònic únic per a les empreses
Els premis es lliuraran durant el IX CONGRÉS NACIONAL D'INNOVACIÓ I SERVEIS PÚBLICS - CNIS 2019, que té lloc a la seu de la Fàbrica Nacional de Moneda i Timbre - Real Casa de la Moneda, Madrid, els dies 26 i 27 de febrer de 2019.
Organitzat des de 2015 pel Club de Innovación, el congrès CNIS és una ocasió per posar-se al dia de tot el que està canviant en les nostres administracions arrel dels canvis normatius i tecnològics que s'estan produint.
L'Administració es transforma i els responsables públics han de liderar el canvi i la millora dels serveis públics per fer-los més eficients i sostenibles i adaptar-los a les noves necessitats.
La Cerimònia de lliurament de premis tindrà lloc el 27 de febrer de 2019 a les 18:20 h.
La Finestreta Única Empresarial a Catalunya
És l'espai físic o virtual des d'on l'empresa pot fer totes les gestions necessàries per desenvolupar la seva activitat, amb independència de l'Administració responsable.
La Finestreta Única s'ha implantat amb els seus Plans (2011-214, 2015-2018) que han aconseguit els seus objectius i en l'actualitat està desenvolupant el 3r Pla FUE 2019-2021.
Canal Empresa posa a la vostra disposició un servei molt pràctic perquè pugueu estar al dia de les novetats dels tràmits del vostre interès.
Només cal que us doneu d'alta amb la vostra adreça de correu electrònic al servei d' avisos de tràmits, que és anònim i gratuït.
* Si teniu certificat digital, informeu-vos aquí de la subscripció personalitzada.
LA SUBSCRIPCIÓ ALS AVISOS AMB CORREU ELECTRÒNIC EN DOS PASSOS
Cerqueu el tràmit en el cercador de tràmits
Informeu-nos del vostre correu electrònic.
En el tràmit corresponent, cliqueu sobre l'enllaç "avisos amb correu-e", introduiu el vostre correu i rebreu un missatge amb un enllaç de confirmació.
Cada cop que hi hagi una novetat relacionada amb el vostre tràmit, rebreu un correu d'avís.
Us podeu subscriure a tants tràmits com vulgueu.
Els aspectes més importants per iniciar un projecte empresarial amb èxit són la idea sobre la qual es basa i les actituds i aptituds de l'emprenedor.
Així, cal que l'emprenedor tingui una idea clara de negoci, perquè aquesta és la base del projecte i el seu fet diferencial.
Per tant, és molt important pensar-la bé, madurar-la, avaluar-la i millorar-la.
Paral·lelament, les possibilitats d'èxit d'un projecte empresarial també depenen de les competències emprenedores de les persones que implementen la idea.
Conegueu l'estat de maduresa del vostre negoci amb el Test Idea, una aplicació informàtica gratuïta que us farà reflexionar sobre el vostre projecte i el procés d'emprenedoria.
El test també identifica els punts forts i febles de la vostra idea.
Accediu a l'aplicació gratuïta Les Claus per Emprendre i descobriu si sou una persona emprenedora.
Aquest programa us ajuda a treballar i incorporar les actituds, habilitats i destreses que contribueixen a l'èxit de qualsevol projecte empresarial.
Conegueu les històries d'emprenedors que han fet el pas d'iniciar el seu propi projecte empresarial.
Us oferim un banc de casos de projectes engegats els darrers anys amb el suport del programa Inicia per la creació d'empreses.
Abans de decidir-vos a crear una empresa podeu participar en xerrades, seminaris i altres accions que us poden ajudar a fer el pas amb totes les garanties d'èxit.
El programa de creació d'empreses Catalunya Emprèn us ofereix diverses accions de sensibilització i motivació.
Cal que tingueu present i analitzeu la possible presència en la vostra idea de negoci de causes de fracàs empresarial.
Aquestes han de ser analitzades des d? una perspectiva formativa, de manera que aquesta lectura us ajudi a identificar els factors de risc del vostre projecte.
Per relacionar-nos electrònicament amb l'Administració de la Generalitat i que aquesta pugui verificar la nostra identitat, moltes vegades ens demana que ens identifiquem i, en alguns casos, que signem.
Dins dels sistemes d'identificació electrònica, podem trobar, entre d'altres, sistemes basats en certificats electrònics reconeguts, un d'ells és la T-CAT
En el moment de fer el tràmit amb la T-CAT, després de l' adaptació d'aquesta a al normativa europea (reglament eiDAS) i la conseqüent separació del certificat d'autenticació i signatura, és possible que determinades aplicacions mostrin els dos certificats i calgui seleccionar el correcte en funció del tipus de tràmit (Autenticació o signatura).
La manera en que es visualitzen tots dos certificats ens servirà per poder saber quin escollir: (SIG) per signatura i (AUT) per autentificació.
Aquesta és la informació que es mostrarà de cadascun dels certificats.
Podeu visualitzar la diferència en aquest VÍDEO
Les sol·licitud de modificació, cancel·lació i duplicat d'inscripció en el Registre Oficial de Professionals de l'Esport de Catalunya (ROPEC), ara també s'ofereixen en telemàtic i es poden tramitar amb certificat digital o IdCatMòbil.
La sol·licitud de duplicat d'inscripció al ROPEC té taxa i el pagament serà online.
Ja es pot efectuar la inscripció al Registre d'instal·lacions de combustió mitjanes.
Aquest és un registre de les instal·lacions de combustió mitjanes existents a Catalunya que conté la informació establerta en l'annex I del Reial decret 1042/2017, de 22 de desembre i inclou els canvis que afecten els valors límits d'emissió que s'han d'aplicar.
Aquest tràmit s'adreça a les persones titulars d'instal·lacions de combustió mitjanes (aquelles que disposen d'una potència tèrmica igual o superior a 1 MW i inferior a 50 MW), afectades pel Reial decret 1042/2017, de 22 de desembre.
Les empreses inscrites al Registre sanitari d'indústries i productes alimentaris de Catalunya (RSIPAC) hauran de sol·licitar els certificats de lliure venda que emet l'autoritat sanitària, mitjançant el tràmit electrònic corresponent: Sol·licitud de certificats sanitaris per a les empreses alimentàries inscrites al Registre sanitari d'indústries i productes alimentaris de Catalunya (RSIPAC).
Per poder realitzar el tràmit caldrà autenticar-se amb un certificat digital o bé amb l' idCAT Mòbil.
El dia 17 de setembre de 2018 es publicarà una nova versió del formulari de Presentació de la declaració responsable per a ascensors.
La principal novetat d'aquest nou formulari és que s'elimina la signatura, ja sigui en electrònic o en manuscrit, de la Sol·licitud de la presentació de la declaració responsable ( NO la del formulari de la Declaració responsable que continuarà requerint la signatura del titular de la instal·lació o del seu representant).
En el moment d'enviar a tramitar els formularis caldrà identificar- amb un certificat de persona física o de persona jurídica o amb el sistema idCATMòbil.
Aquesta identificació genera a la seva vegada una signatura electrònica totalment vàlida, però que no es veu incrustada en el formulari.
L' idcatMÒBIL és una forma d'identificació d'usuaris alternatiu als certificats digitals.
És un sistema àgil que permet obtenir al telèfon mòbil una contrasenya que permetrà autenticar-se i enviar els formularis a tramitar, un cop donats d'alta a la Seu electrònica (de forma telemàtica o presencialment en una oficina OGE).
El DNI associat al idcatMÒBIL haurà de ser el DNI del titular en cas de que sigui persona física, o el DNI de la persona representant que s'hagi informat al formulari, en cas de persona jurídica.
Si existeix intermediari, aquest DNI correspondrà a les dades de l'intermediari.
Amb aquest nou sistema ja no caldrà presentar " l'acusament de rebuda" signat manuscritament, la qual cosa agilitzarà i reduirà el temps de tramitació i estalviarà desplaçaments a les oficines OGE.
A partir del 17 de setembre de 2018
S'han implantat a la FUE els tràmits d' Inscripció al Registre d'Entitats Esportives i d' Adscripció en el Registre d'Entitats Esportives.
En el primer cas, es tracta d'un tràmit adreçat a les entitats esportives que tinguin seu a Catalunya, que tenen l'obligació d'inscriure's en el registre, comunicar les modificacions de les seves juntes directives i dels seus estatuts, i cancel·lar-ne la seva inscripció, si és el cas.
Es consideren entitats esportives les següents:
D'altra banda, el tràmit d'Adscripció en el Registre d'Entitats Esportives correspon a les entitats no esportives que vulguin adscriure seccions esportives i, d'aquestes, modificar la composició del seu òrgan directiu, modificar el reglament de funcionament intern o cancel·lar-ne l'adscripció.
Les modalitats de modificacions dels dos tràmits es poden fer ja telemàticament, i properament s'implantaran les modalitats d'inscripció/adscripció i cancel·lació.
El passat mes de juliol la Finestreta Única Empresarial (FUE) va ser reconeguda com a bona pràctica entre les 145 sol·licituds rebudes a l'European Public Sector Award 2017.
La FUE, que també participa al Programa Interreg Europa PURE COSMOS, ha estat implantada a Catalunya per facilitar i oferir de forma integrada les gestions i els tràmits administratius que han de fer les empreses, els professionals i els autònoms que volen exercir qualsevol activitat econòmica a Catalunya, amb les diferents administracions públiques, tant l'estatal, l'autonòmica com la local.
El projecte de la FUE va ser preseleccionat entre 34 èxits públics excel·lents presentats per 19 països europeus i 3 institucions de la Unió Europea i competia amb altres 4 projectes més dintre de la categoria regional de l'administració.
Per aquesta raó, els passats dies 13 i 14 de setembre dos avaluadors europeus van visitar l'Oficina de Gestió Empresarial (OGE), adscrita a la Secretaria General del Departament d'Empresa i Coneixement de la Generalitat de Catalunya, com a impulsora del projecte, per conèixer in situ el projecte seleccionat.
La FUE és un projecte que implica nombrosos actors i que no hagués estat possible sense la participació i la implicació de les organitzacions empresarials, dels diferents Departaments de la Generalitat, les Diputacions, les entitats municipalistes, cadascun dels ajuntaments que han col·laborat i, especialment, del consorci Administració Oberta de Catalunya (AOC), que ha facilitat les solucions tecnològiques al món local, i durant la visita realitzada els avaluadors europeus, van poder conèixer de primera mà, la implicació de totes elles des de la creació del projecte l'any 2011.
Del resultat de les visites realitzades un jurat internacional d'alt nivell es va reunir el passat 26 de setembre a Maastricht per prendre la decisió definitiva sobre els nominats al premi.
L'Oficina de Gestió Empresarial ha rebut la comunicació que la Finestreta Única Empresarial és finalista d'aquest guardó i opta al premi EPSA 2017 dintre de la seva categoria.
Com a finalista, els propers dies 20 i 22 de novembre del 2017, l'OGE tindrà l'oportunitat de presentar la FUE com a bona pràctica durant l'acte de tres dies que tindrà lloc a Maastricht (NL) on, a part de fer les presentacions, els nominats i els guanyadors de premis rebran els corresponents guardons.
Els Premis EPSA 2017 busquen casos innovadors i inspiradors d'arreu d'Europa per afrontar els complexos reptes als quals s'enfronten les administracions públiques a tots els nivells i han reconegut el projecte de la FUE a Catalunya com a Bona Pràctica europea.
Del 13 al 15 de febrer, la visita l'organitza el Banc regional de desenvolupament de Saxony-Anhalt
Aquesta trobada, que tindrà lloc del 13 al 15 de febrer, forma part de les activitats del programa Interreg PURE COSMOS destinades a difondre bones pràctiques que han fet les diferents administracions públiques europees en la reducció de les càrregues administratives sobre les empreses i en la qual la Generalitat de Catalunya participa amb la Finestreta Única Empresarial.
Durant la jornada del dia 14 de febrer s'exposaran diferents bones pràctiques que han implementat a la regió de Saxony-Anhalt, entre les quals es troba l'Ebusiness-Lotse Magdeburg i el Centre d'Experiència 4.0, com a punts de referència per a la promoció d'eines electròniques per a les empreses i els diferents sectors industrials, i espais de suport d'identificació de noves àrees de negoci.
A més durant aquesta estada a Magdeburg, es faran diverses activitats relacionades amb el projecte i, en concret, a petició del soci organitzador (Development Bank of Saxony-Anhalt), la Generalitat de Catalunya participarà en un taller d'importació on s'aprofundirà en la informació sobre la Llei 16/2015 de simplificació administrativa, el mecanisme de reclamació de l'article 10 de la pròpia llei, i la reducció de les càrregues administratives.
S'han afegit tres noves modalitats al tràmit del procediment d'acomiadament col·lectiu, de suspensió de contractes i de reducció de jornada.
Sol·licitar la declaració d'empresa depenent o integrant de la cadena de valor d'empreses incloses en els CNAE previstos a l'Annex del RDL 30/2020
S'obre el termini per a la tramitació de sol·licituds de declaració d'empresa depenent o integrant de la cadena de valor d'empreses de sectors amb una elevada taxa de cobertura per expedients de regulació temporal d'ocupació i una baixa taxa de recuperació d'activitat, a la que es refereix la disposició addicional primera del Reial Decret Llei 30/2020, de 29 de setembre, de mesures socials en defensa de l'ocupació.
Pròrroga d'expedient de regulació d'ocupació temporal per causes ETOP derivades de la Covid-19: FASE 1 Comunicació inicial del període de consultes
Les empreses i entitats poden comunicar la pròrroga d'un ERTO per causes ETOP d'acord amb l'article 3 del RD 30/2020, de 29 de setembre, de mesures socials en defensa de l'ocupació.
En la Comunicació inicial caldrà adjuntar l'acreditació documental de comunicació d'inici del període de consultes als representants dels treballadors.
Pròrroga d'ERTO per causes ETOP derivades de la Covid-19: FASE 2 Decisió final
Les empreses i entitats poden comunicació la pròrroga d'un ERTO per causes ETOP d'acord amb l'article 3 del RD 30/2020, de 29 de setembre, de mesures socials en defensa de l'ocupació.
Desprès d'haver comunicat l'inici de la pròrroga, caldrà comunicació la decisió final adjuntant l'acord de pròrroga.